b"\n_START_ARTICLE_\nFrancesc d'Ass\xc3\xads Valls i Ronquillo\n_START_SECTION_\nBiografia\n_START_PARAGRAPH_\nL'any 1871 va publicar un Manual per a \xc3\xbas docent on hi ensenyava noves t\xc3\xa8cniques audiof\xc3\xb2niques. L'any 1872 va ser nomenat director de l'Escola de Cecs i Sords-muts de Barcelona. Ampliant el seu Manual de 1871 l'any 1888 va publicar Memoria relativa a la Escuela Municipal de Ciegos y de Sordo-Mudos de Barcelona, treball que fou presentat a l'Exposici\xc3\xb3 Universal de 1888.\n_START_SECTION_\nDistincions\n_START_PARAGRAPH_\nEl 31 de desembre de 1871 fou condecorat pel govern de S.M. Amadeu de Savoia, a proposta de l'ajuntament de Barcelona amb el t\xc3\xadtol de Cavaller de la Reial i Distingida Ordre de Carles III. Aquesta condecoraci\xc3\xb3 porta el lema llat\xc3\xad \xc2\xabVirtuti et merito\xc2\xbb i reconeix aquelles persones que han destacat especialment per les seves bones accions en benefici d'Espanya i la Corona. Valls i Ronquillo, per\xc3\xb2, segons informaci\xc3\xb3 apareguda a la publicaci\xc3\xb3 Ilustraci\xc3\xb3n del Profesorado Hispano Americano Colonial, mai va voler ostentar aquesta condecoraci\xc3\xb3 i hi va renunciar."